ვიკიმანია

ვიკიმანია — ყოველწლიური კონფერენცია, რომელიც ორგანიზებულია მოხალისეების მიერ და მასპინძლობს ფონდი ვიკიმედია. პრეზენტაციებისა და დისკუსიების თემები მოიცავს ვიკიმედიის ისეთ პროექტებს, როგორიცაა ვიკიპედია, სხვა პროექტები, ღია კოდის პროგრამული უზრუნველყოფა, ცოდნისა და კონტენტის თავისუფლება და ამ თემებთან დაკავშირებული სოციალური და ტექნიკური ასპექტები. 2011 წლიდან ვიკიმანიაში გამოცხადდა წლის წლის ვიკიმედიელის (2017 წლამდე „წლის ვიკიპედიელის“ სახელით) გამარჯვებული. ვიკიმანია 2005, ვიკიმანიის პირველი კონფერენცია, ჩატარდა 2005 წელს, 4-დან 8 აგვისტომდე Haus der Jugend-ში, ფრანკფურტში, გერმანიაში, რომელსაც დაახლოებით 380 დამსწრე ჰყავდა. კონფერენციის კვირა ასევემოიცავდა ოთხ „ჰაკერულ დღეს“, 1-დან 4 აგვისტომდე, როდესაც დაახლოებით 25 დეველოპერი შეიკრიბა კოდირებაზე სამუშაოდ და MediaWiki-ის ტექნიკური ასპექტებისა და ვიკიმედიის პროექტების განსახილველად. კონფერენცია, მიუხედავად იმისა, 4-8 აგვისტოს იყო ჩანიშნული, 5-დან 7 აგვისტომდე მიმდინარეობდა. საპრეზენტაციო სესიები ამ სამი დღის განმავლობაში მთელი დღე იყო დაგეგმილი. ღონისძიების მთავარი მომხსენებლები იყვნენ ჯიმი უელსი, როს მეიფილდი, უარდ კანინგემი და რიჩარდ სტოლმანი (მან ისაუბრა თემაზე „საავტორო უფლებები და საზოგადოება კომპიუტერული ქსელების ეპოქაში“). სესიებისა და საუბრების უმეტესი ნაწილი ინგლისურად იყო, თუმცა რამდენიმე ჩატარდა გერმანულად. ღონისძიების სპონსორები იყვნენ Answers.com, SocialText, Sun Microsystems, DocCheck, და Logos Group. ვიკიმანია 2006 იყო ვიკიმანიის მეორე კონფერენცია, რომელიც ჩატარდა 2006 წლის 6-8 აგვისტოს. ჰარვარდის სამართლის სკოლის ბერკმანის ინტერნეტისა და საზოგადოების ცენტრში, კემბრიჯში, მასაჩუსეტსში. მას დაახლოებით 400-500 დამსწრე ჰყავდა. მომხსენებლები იყვნენ უელსი, ლოურენს ლესიგი, ბრიუსტერ კეილი, იოჩაი ბენკლერი, მიჩ კაპორი, უარდ კანინგემი და დევიდ ვაინბერგერი. დენ გილმორმა გამართა მოქალაქეობრივი ჟურნალისტიკის არაკონფერენცია მომდევნო დღეს. უელსის პლენარული გამოსვლა გააშუქა Associated Press-მა და დაიბეჭდა მსოფლიოს მრავალ გაზეთში. მან აღწერა, თუ როგორ განვითარდა ფონდი „პიჟამაში ჯდომის და წერიდან“ კორპორატიულ სტრუქტურამდე, ისაუბრა ხარისხის მნიშვნელობაზე. ფონდის საბჭომ მოიწონა როგორც ვიკივერსიტეტი, ასევე მრჩეველთა საბჭოს შექმნა. ვიკიმანიაზე განიხილეს Wiki-WYG-ის შექმნა Wikia, Inc.-ისა და Socialtext-ის კერძო ინვესტიციების წყალობით. Answers.com იყო Wikimania 2006-ის მთავარი სპონსორი, ხოლო Amazon.com, Berkman Center for Internet & Society ჰარვარდის სამართლის სკოლაში, Nokia, WikiHow იყვნენ ბენეფაქტორების დონის სპონსორები. Wetpaint, Ask.com, Yahoo!, და Socialtext იყვნენ მეგობრების დონის სპონსორები. IBM, FAQ Farm, Elevation Partners, One Laptop Per Child და Sunlight Foundation იყვნენ მხარდამჭერების დონის კონფერენციის სპონსორები. სამმა სხვა გუნდმა წარადგინა მასპინძლობის წინადადებები ლონდონისთვის, მილანისთვის, ბოსტონისთვის და ტორონტოსთვის; განხილვის მეორე რაუნდში მხოლოდ ტორონტო და ბოსტონი გადავიდნენ. ტორონტოს შემთხვევაში ღონისძიებას უმასპინძლდებოდა ტორონტოს უნივერსიტეტის ბაჰენის ცენტრი. როგორც გამოცხადდა 2006 წლის 25 სექტემბერს, ვიკიმანია 2007, ვიკიმანიის მესამე კონფერენცია ჩატარდა 2007 წლის 3-5 აგვისტოს ტაიპეიში, ტაივანში. ეს იყო ვიკიმანიის პირველი ღონისძიება, რომელშიც ჩატარდა მოხალისეთა ტრენინგის კურსი. სამმა სხვა გუნდმა წარადგინა მასპინძლობის წინადადებები ლონდონში, ალექსანდრიასა და ტურინში. ჰონგ კონგის, სინგაპურის, სტამბულისა და ორლანდოს ტენდერები ვერ მოხვდა სიაში. გამარჯვებული გამოცხადდა 2006 წლის 25 სექტემბერს. 2007 წლის 3 აგვისტოს New York Times--ის რეპორტიორმა ნოამ კოენმა განაცხადა: „კონფერენციაზე მოწვეულია დაახლოებით 440 დამსწრე, ნახევარზე მეტი ტაივანიდან, რომელთაც სურთ სამი დღის განმავლობაში ჩაეფლონ იმ იდეებსა და საკითხებში, რომლებიც წარმოიქმნება მთლიანად მოხალიესობრივად შექმნილ წერილობით ენციკლოპედიაზე მუშაობისას. სემინარები მოიცავს პრაქტიკულ თემებს, როგორიცაა როგორ ვითანამშრომლოთ მშვიდობიანი გზით; რა მნიშვნელობა აქვს „ექსპერტიზის“ მინიჭებას პროექტში, რომელიც ცნობილია იმის გამო, რომ ნებისმიერს აძლევს წვლილის შეტანის უფლებას, მათ შორის ანონიმურ რედაქტორებს.“ ვიკიმანია 2008, მეოთხე ვიკიმანიის კონფერენცია, ჩატარდა 2008 წლის 17-19 ივლისს ალექსანდრიაში, ეგვიპტეში. ღონისძიებას ჰყავდა 650 დამსწრე 45 ქვეყნიდან. ალექსანდრიაში მდებარეობდა უძველსი ალექსანდრიის ბიბლიოთეკა. ალექსანდრია იყო ერთ-ერთო სამი შემოთავაზებულ ქალაქს შორის, დანარჩენი ორი იყო ატლანტა და კეიპტაუნი. ასევე წარდგენილი იყო წინადადებები კარლსრუეს, ლონდონისა და ტორონტოსთვის, მაგრამ მოგვიანებით ეს შეთავაზებები გაუქმდა. იყო დაპირისპირება კონფერენციაზე და მოწოდებაც კი, რომ ბოიკოტი გამოეცხადებინათ 2008 წლის ვიკიმანიისთვის ეგვიპტეში სავარაუდო ცენზურისა და ბლოგერების დაპატიმრების გამო მუბარაქის ეპოქაში. მოჰამედ იბრაჰიმმა, ალექსანდრიის უნივერსიტეტის კურსდამთავრებულმა, რომელიც მუშაობდა კონფერენციის ალექსანდრიაში ჩასატარებლად, განუცხადა BBC-ს: „ვფიქრობ, ჩვენ გვაქვს უფლება განვავითაროთ გამოხატვის თავისუფლება უფრო ფართო მასშტაბით“. მისი ერთ-ერთი მიზანი იყო დახმარებოდა არაბული ვიკიპედიის განვითარებას, რომელშიც ის მონაწილეობდა 2005 წლის დასაწყისიდან. გახსნის ცერემონიალზე მუბარაქის სახელით სიტყვით გამოვიდა ეგვიპტის კაბინეტის მინისტრი. ვიკიმანიის მეხუთე კონფერენცია ჩატარდა 2009 წლის 26-28 აგვისტოს ბუენოს-აირესში. მას 559 ადამიანი ესწრებოდა. ბრიზბენი, კარლსრუე და ტორონტო ასევე განიხილებოდა მასპინძელ ქალაქებად. ვიკიმანიის მეექვსე კონფერენცია ჩატარდა 9-11 ივლისს პოლონეთის ბალტიისპირეთის ფილარმონიაში გდანსკში, პოლონეთი. საწყისი დღე დაემთხვა WikiSym-ის აკადემიური კონფერენციის დასრულებას. ამსტერდამისა და ოქსფორდის ტენდერებმა მცირე სხვაობით წააგო. ვიკიმანია 2010 იყო პირველი კონფერენცია, რომელიც აგრეთვე ფოკუსირდებოდა მასპინძელი ერის კულტურულ ასპექტებზე, განსაკუთრებით ფილარმონიული ორკესტრის კონცერტზე, რომელიც აღნიშნავდა ყველაზე მნიშვნელოვანი თანამედროვე პოლონელი კომპოზიტორის ვლადისლავ შპილმანის გარდაცვალებიდან მეათე წლისთავს და ფილმის სიმართლე რიცხვებში? პრემიერას. კონფერენციაზე WMF-ის აღმასრულებელმა დირექტორმა სუ გარდნერმა თქვა, რომ ფონდის მიზანია გაზარდოს Wikimedia საიტების ვიზიტორთა რაოდენობა 371 მილიონიდან 680 მილიონამდე თვეში მომდევნო ხუთი წლის განმავლობაში. ვიკიმანია 2011, ვიკიმანიის მეშვიდე კონფერენცია ჩატარდა 2011 წლის 4-დან 7 აგვისტომდე ისრაელში, ხაიფაში. კონფერენციის ადგილი იყო ჰაიფას აუდიტორია და მიმდებარე Beit Hecht-ის კულტურული ცენტრი კარმელის მთაზე. კონფერენციის მთავარი მომხსენებლები იყვნენ იოჩაი ბენკლერი, ჰარვარდის უნივერსიტეტის ბერკმანის ინტერნეტისა და საზოგადოების ცენტრის თანამშრომელი და მასაჩუსეტსის ტექნოლოგიის ინსტიტუტის წევრი ჯოზეფ მ. რეიგლი უმცროსი, <i id="mwAhc">Good Faith Collaboration: The Culture of Wikipedia</i> ავტორი. კონფერენციაზე ისაუბრეს ასევე ქნესეთის მეცნიერებისა და ტექნოლოგიების კომიტეტის ხელმძღვანელმა მეირ შიტრიტმა და იონა იაჰავმა, ხაიფას მერმა. ღონისძიების ერთ-ერთი სპონსორი იყო ჰაიფას უნივერსიტეტი. კონფერენცია მოიცავდა 125 სესიას და მას ესწრებოდა 720 ვიკიმედიელი 56 სხვადასხვა ქვეყნიდან, მათ შორის იმ ქვეყნებიდანაც, რომლებსაც არ აქვთ დიპლომატიური ურთიერთობა ისრაელთან. ჰაარეც-თან ინტერვიუში უელსმა აღნიშნა, რომ იყო ბოიკოტის მოწოდებები კონფერენციის წინააღმდეგ ისრაელში, ისევე ეგვიპტეში 2008 წელს. მან თქვა, რომ მიუხედავად ისრაელ-პალესტინის რედაქტორებს შორის კონფლიქტისა და პრო-ისრაელის ჯგუფის მცდელობისა მეტი ვიკიპედიელი რედაქტორი გადაებირებინათ, მას სჯერა, რომ ვიკიპედიის სტატიები ძირითადად ნეიტრალური დარჩა ამ თემაზე; მისი თქმით, „ვიკიპედია:ნეიტრალური თვალსაზრისი შეთანხმებას არ ექვემდებარება“. ფონდი ვიკიმედიის აღმასრულებელმა დირექტორმა სუ გარდნერმა კონფერენციაზე ისაუბრა ვიკიპედიის დამახასიათებელ დასავლურ, მამაკაცების მიერ დომინირებულ აზროვნებაზე. 7 აგვისტოს დახურვის ცერემონიის ბოლოს, უელსს გადაეცა ვიკიმედიასთან დაკავშირებული საფოსტო მარკა,, რომელიც გამოსცა ისრაელის საფოსტო სამსახურმა, ღონისძიების პატივსაცემად. განხილულ ახალ პროექტებს შორის იყო თანამშრომლობა გალერეებთან, ბიბლიოთეკებთან, არქივებთან, მუზეუმებთან და სხვა კულტურულ ინსტიტუციებთან. კონფერენციის დასრულების შემდეგ მონაწილეებს შესთავაზეს უფასო ტური ჰაიფაში, იერუსალიმში, ნაზარეთში ან აკოში. შაი იაკირმა, ვიკიმედია ისრაელის თავმჯდომარემ განაცხადა, რომ ისრაელისთვის ჰაიფაში კონფერენციის გამართვა ოლიმპიური თამაშების მასპინძლობას ჰგავდა. ვიკიმანია 2012, ვიკიმანიის მერვე კონფერენცია ჩატარდა 2012 წლის 12-დან 15 ივლისამდე, ჯორჯ ვაშინგტონის უნივერსიტეტში, ვაშინგტონში. მას 87 ქვეყნიდან 1400-ზე მეტი ადამიანი ესწრებოდა. კონფერენციასთან ერთად, აშშ-ს სახელმწიფო დეპარტამენტმა უმასპინძლა Tech@State:Wiki.Gov-ს, რომელიც ფოკუსირებული იყო „თანამშრომლობით ცოდნასა და ვიკის გამოყენებაზე საჯარო სექტორში“. კონფერენციის გამორჩეული თემები იყო ძველი ინტერფეისის განახლება ვიკიმედიის ახალი ხელსაწყოებით, რათა მოეზიდათ და შეენარჩუნებინათ მეტი რედაქტორი და გაეხადათ ვიკიმედიის საიტები უფრო მიმზიდველი და მომხმარებლებისთვის მეგობრული, განსაკუთრებით ქალებისთვისაც. ატლანტიკმა გამოაქვეყნა კონფერენციაზე ნაჩვენები სქემები, რომლებმაც აჩვენა, თუ როგორ შემცირდა ახალი ადმინისტრატორების რაოდენობა ბოლო რამდენიმე წლის განმავლობაში. გახსნის პლენარულ სხდომაზე, უელსმა კომენტარი გააკეთა ვიკიპედიის 2012 წლის იანვრის გათიშვაზე და თქვა: „როდესაც ახლა მივდივარ და ვესტუმრები მთავრობის წარმომადგენლებს, მათ ცოტათი ეშინიათ“. თუმცა მან გაამახვილა ყურადღება ვიკიმედიის ერთგულებაზე პოლიტიკური ნეიტრალიტეტისადმი, გარდა „ყველაზე სერიოზული საკითხებისა, რომლებიც პირდაპირ გავლენას ახდენს ჩვენს მუშაობაზე“. უელსი დაეთანხმა მთავარ მომხსენებელს მერი გარდინერს, Ada Initiative-ის თანადამფუძნებელს, რომ ვიკიმედიას მეტი უნდა გაეკეთებინა ქალ რედაქტორთა რაოდენობის გასაზრდელად. მან თქვა: „თუნდაც ეს არ იყოს აქტივისტური პროექტი, როგორც სოციალური ცვლილების პროექტის წარმომადგენლებს, ვიკიპედიის საზოგადოებას აქვს პასუხისმგებლობა როგორც მისი მისიის, ისე ხალხის წინაშე მსოფლიოში, რომ ყოველთვის იყვნენ მრავალფეროვნებისკენ მიმართულები - გაზარდონ მსოფლიოს ქოლგის ზომა.“ ვიკიმანია 2013, ვიკიმანიას მეცხრე კონფერენცია, ჩატარდა 2013 წლის 7-დან 11 აგვისტომდე ჰონგ კონგის პოლიტექნიკურ უნივერსიტეტში, რომელშიც 88 ქვეყნიდან 700 დამსწრე იყო. კანდიდატი ქალაქები იყვნენ ლონდონი (დიდი ბრიტანეთი), ბრისტოლი (დიდი ბრიტანეთი), ნეაპოლი (იტალია) და სურაკარტა ( ინდონეზია). ღონისძიების ერთ-ერთი წვეულება საერთაშორისო კომერციულ ცენტრში გაიმართა, ხოლო დახურვის წვეულება შეკ ოს სანაპიროზე. განხილული თემები მოიცავდა ვიკიპედიის გენდერულ უთანასწორობას და უელსის წინადადებას ვიკიპედიისთვის დაეწყოთ Secure Sockets Layer-ის გამოყენება გვერდების დაშიფვრისთვის. ვიკიმანია 2014, ვიკიმანიის მეათე კონფერენცია, გაიმართა 2014 წლის 8-დან 10 აგვისტომდელონდონის ბარბიკენის ცენტრში. ტენდერი ოფიციალურად 2012 წლის დეკემბერში გაიხსნა. ლონდონი 2013 წლის მაისში მასპინძელ ქალაქად აირჩიეს. აუდიტორიას სიტყვით მიმართა Amnesty International-ის გენერალურმა მდივანმა სალილ შეტიმ. 2014 წლის ღონისძიება იყო პირველი ვიკიმანია, რომელსაც სიტყვით მიმართა ფონდ ვიკიმედიის ახალმა აღმასრულებელმა დირექტორმა ლილა ტრეტიკოვმა, და მას წინ უძღოდა ორდღიანი ჰაკათონი და რიგგარეშე ღონისძიებები. კონფერენცია დოკუმენტირებული იყო სატელევიზიო გადაცემის 60 წუთის მიერ გადაცემაში სახელწოდებით „ვიკიმანია“. ვიკიმანია 2015, ვიკიმანიის მეთერთმეტე კონფერენცია გაიმართა 2015 წლის 15-19 ივლისს მეხიკოში, სასტუმრო Hilton Mexico City Reforma-ში. ტენდერი ოფიციალურად 2013 წლის დეკემბერში გაიხსნა. სხვა კანდიდატი ქალაქები იყო: არუშა, ჩრდილოეთ ტანზანია; ბალი, პროვინცია ინდონეზიაში; კეიპტაუნი, სამხრეთ აფრიკაში; დარ-ეს-სალამი, ტანზანია; ეზინო-ლარიო, ლეკოს პროვინცია, ლომბარდია, იტალია; და მონასტირი ტუნისში. ტენდერის შემდეგ ეტაპზე მოხვდნენ მეხიკო, კეიპტაუნი და მონასტირი. მეხიკო შეირჩა 2014 წლის აპრილში. ორგანიზატორი იყო Wikimedia México, AC, ფონდი ვიკიმედია მექსიკის ადგილობრივი ფილიალი, რომელიც წარმოადგენს ფონდი ვიკიმიედიის ინტერესებსა და მიზნებს. ვიკიმანია 2016, ვიკიმანიის მეთორმეტე კონფერენცია, გაიმართა 2016 წლის 24-დან 26 ივნისამდე (პერიფერიული მოვლენებით 21-დან 28 ივნისამდე), იტალიის მთიან სოფელ ეზინო-ლარიოში. სხვა კანდიდატი ქალაქი, რომელიც 2016 წლის მასპინძლობის სურვილს აცხადებდა, იყო მანილა, ფილიპინები. ეზინო-ლარიო იყო პირველი ადგილი, რომელიც არ იყო ღონისძიების მთავარი ქალაქი და პლენარული სხდომები ტარდებოდა სხვა ადგილას. ღონისძიების დროს გამოცხადდა, რომ ფონდი ვიკიმედიის აღმასრულებელი დირექტორის მოვალეობის შემსრულებელი კეთრინ მაერი მუდმივად დაინიშნა. ვიკიმანია 2017, ვიკიმანიის მეცამეტე კონფერენცია, გაიმართა Le Center Sheraton Hotel-ში, მონრეალში, კვებეკში, კანადა, 2017 წლის 9-დან 13 აგვისტომდე. ღონისძიება ჩატარდა კანადაში მისი 150 წლის იუბილეზე და მონრეალში მისი 375 წლის იუბილეს დროს. პირველი ორი დღე მოიცავდა ჩრდილოეთ ამერიკის ვიკიკონფერენციას. ვიკიმანია 2018, ვიკიმანიის მეთოთხმეტე კონფერენცია, გაიმართა კეიპტაუნში, სამხრეთ აფრიკის რესპუბლიკაში, 2018 წლის 18-22 ივლისს სასტუმრო Cape Sun Southern Sun-ში. ეს იყო პირველი შემთხვევა, როდესაც ღონისძიებას ჰქონდა თემა. თემა იყო „ცოდნის ხარვეზების გადალახვა: Ubuntu-ს გზა წინ.“ კონფერენცია მიზნად ისახავდა დისკუსიის ფოკუსირებას საერთო სტრატეგიების შექმნაზე კოლექტიური ცოდნის ხარვეზების გადასალახად. ვიკიმანია 2019, ვიკიმედიის მეთხუთმეტე კონფერენცია, ჩატარდა სტოკჰოლმში, შვედეთი, 2019 წლის 14-18 აგვისტოს, სტოკჰოლმის უნივერსიტეტში, რომელსაც ესწრებოდა 800-ზე მეტი ადამიანი. ღონისძიება ორიენტირებული იყო თემის — ძალა ერთობაშია: ვიკიმედია, თავისუფალი ცოდნა და მდგრადი განვითარების მიზნები, — გარშემო. მოძრაობის მდგრადობის ინიციატივის ფარგლებში, შვედურმა ვიკიმედიამ და ვიკიმედიის ფონდმა გადაწყვიტეს გადაეხადათ ნახშირბადის საკომპენსაციო ღირებულების ნახევარი. Terrapass-მა დააფინანსა კონფერენციის კომპენსაციის მეორე ნახევარი. წლის ვიკიმედიელად ემნა მიძუნი დასახელდა. ვიკიმანიის მეთექვსმეტე კონფერენცია დაგეგმილი იყო ბანგკოკში 2020 წლის 5-9 აგვისტოს,, რაც დაემთხვა ღონისძიების 15 წლის იუბილეს. 2020 წლის მარტში, COVID-19 პანდემიის გამო, მაჰერმა გამოაცხადა, რომ ღონისძიება გადაიდებოდა 2021 წლამდე. 2021 წლის 28 იანვარს, ფონდი ვიკიმედიის ოპერატიულმა დირექტორმა ჯეინ უზელმა გამოაცხადა, რომ ვიკიმანიის ღონისძიება გადავიდოდა ონლაინ რეჟიმში, რადგან მიმდინარე პანდემიამ გავლენა მოახდინა ღონისძიების დაგეგმვაზე. ღონისძიება გაიმართა 2021 წლის 13-17 აგვისტოს. დაგეგმილი ღონისძიებისთვის უნდა ემასპინძლა Wikimedia ESEAP-ს (აღმოსავლეთის, სამხრეთ-აღმოსავლეთი აზიის და წყნარი ოკეანეთის ვიკიმედია). ამ ორგანიზაციას მიეცა 2023 წელს ღონისძიების მასპინძლობის უფლება. ვიკიმანია 2022 ისევ ონლაინ ღონისძიება იყო, მაგრამ პანდემიის დამარცხებასთან ერთად ზოგიერთმა ქალაქმა მაინც ჩაატარა ღონისძიებები. ვიკიმანია 2023 ჩატარდება სინგაპურში და ასევე ონლაინ რეჟიმში, 2023 წლის 16-19 აგვისტოს. ეს ღონისძიება იქნება პირველი 2019 წლის შემდეგ და იქნება ორგანიზებული Wikimedia ESEAP-ის მიერ. ვიკიმანია მეტა-ვიკიზე, ვიკიმედიის პროექტის კოორდინაციის ვიკი. ახალი ამბების რეპორტაჟები "მსოფლიო ვიკიმანია" შონ დოდსონი, The Guardian, 2005 წლის 11 აგვისტო. "წესების წიგნების გადაწერა" ალან კონორი, BBC, 2005 წლის 15 აგვისტო. "ვიკიპედიის მრავალი ხმა, ისმის ერთ ადგილას" რობერტ ლევინი, The New York Times, 2006 წლის 7 აგვისტო. "ნებისმიერს შეუძლია შეცვალოს: ვიკიმანიის შაბათ-კვირა" იან სენდსი და ჯეს მაკკონელი, ბოსტონის ფენიქსი, 2006 წლის 11 აგვისტო. "ამ მუხლის ნეიტრალიტეტი სადავოა" კეტრინ მანგუ-ვარდი, მიზეზი, 2006 წლის 15 აგვისტო. China Post – „ვიკიპედიის დამფუძნებელი აჯილდოებს მოხალისეებს“ ორშაბათი, 6 აგვისტო, 2007 – დიმიტრი ბრუიასი . "ვიკიმედიის ფანები იკრიბებიან ვიკიმანიის განსახილველად" ენდი გოლდბერგი, News.com.au, 12 ივლისი 2012 1:37 AM (ამოღებულია 2012-07-15). "როგორ ავლენს ქეით მიდლტონის საქორწინო კაბა ვიკიპედიის ქალის პრობლემას" ტორი ბოში, The Slate გამოქვეყნდა პარასკევს, 13 ივლისს, 2012, 18:12 PM EDT (ამოღებულია 2012-07-15). "ვიკიმანია მოხვდა DC-ში, რადგან ვიკიპედია ცვლილებების წინაშე დგას" ჰეილი ცუკაიამა, The Washington Post, 2012 წლის 14 ივლისი. ↑ Main Page – Wikimania 2005. wikimedia.org ↑ DocCheck Medical Services GmbH. Europe's biggest community for healthcare professionals – DocCheck. DocCheck. ციტირების თარიღი: June 4, 2008 ↑ 3.0 3.1 „The Many Voices of Wikipedia, Heard in One Place“. New York Times. August 7, 2006. დაარქივებულია ორიგინალიდან — April 20, 2017. ციტირების თარიღი: February 23, 2017. ↑ Wikimania 2006: Sponsors. wikimedia.org. ↑ 5.0 5.1 Wikimania 2007. wikimedia.org. ↑ "Volunteer Training 2006". wikimedia.org. ↑ "Talk:Wikimania 2007 Bid List". Wikimedia.org. ↑ 8.0 8.1 "In Taipei, Wikipedians Talk Wiki Fatigue, Wikiwars and Wiki Bucks" დაარქივებული July 24, 2011, საიტზე Wayback Machine. . New York Times. Noam Cohen, Saul Hansell (ed). August 3, 2007. ↑ "Is there a boycott of Wikimania 2008?" დაარქივებული May 19, 2011, საიტზე Wayback Machine. . Los Angeles Times. July 2008. ↑ "In Egypt, Wikipedia is more than hobby" დაარქივებული August 3, 2008, საიტზე Wayback Machine. . International Herald Tribune. July 21, 2008. ↑ Wikimania. wikimedia.org. ციტირების თარიღი: October 25, 2015 ↑ Wikimania 2010 site – Attendees. wikimedia.org. ↑ 13.0 13.1 13.2 Wikimania 2011. wikimedia.org. ↑ Israel hosts Wikimania 2011. ციტირების თარიღი: October 2, 2011 ↑ 15.0 15.1 Levin, Verony (August 5, 2011). „Wikimania Conference at Its Peak; Founder Jimmy Wales to Speak Tomorrow“. TheMarker (ებრაული). დაარქივებულია ორიგინალიდან — October 6, 2011. ციტირების თარიღი: August 12, 2011. ↑ Wikimania 2011-Haifa. დაარქივებულია ორიგინალიდან — მარტი 31, 2012. ციტირების თარიღი: October 29, 2012 ↑ When Knowledge Isn't Written, Does It Still Count?. The New York Times (August 8, 2011). ციტირების თარიღი: February 17, 2017 ↑ დაარქივებული ასლი. დაარქივებულია ორიგინალიდან — 2013-10-20. ციტირების თარიღი: 2023-01-15. ↑ El-Chai, Lior (2011-05-08). „Haifa hosts Wikimania conference“. Ynetnews. დაარქივებულია ორიგინალიდან — July 14, 2017. ციტირების თარიღი: 2017-02-17. ↑ U.S. Department of State Hosts Tech@State:Wiki.Gov Conference, press release issued by U.S. Department of State on July 9, 2012. ↑ Wikipedia's Gender Gap Persists: Why Don't More Women Contribute To The Online Encyclopedia?. International Business Times. ციტირების თარიღი: 29 September 2014 ↑ Wikipedia founder calls for new model of journalism in 'era of Snowden'. CNN. ციტირების თარიღი: 29 September 2014 ↑ Wikimania 2014 London. ციტირების თარიღი: May 25, 2013 ↑ Announcement on Wikimania-l mailing list. Lists.wikimedia.org. ციტირების თარიღი: 2014-08-08 ↑ Kiss, Jemima (23 July 2013). „Wikipedia's Jimmy Wales explains its mission to be mainstream“. The Guardian. დაარქივებულია ორიგინალიდან — August 23, 2013. ციტირების თარიღი: 4 November 2013. ↑ 26.0 26.1 26.2 Programme – Wikimania 2014 in London. Wikimedia Foundation. ციტირების თარიღი: 12 August 2014 ↑ Wikimania. cbsnews.com. ციტირების თარიღი: September 10, 2015 ↑ Wikimania 2015 in Mexico. Wikimedia Mexico. ციტირების თარიღი: 19 August 2014 ↑ Wikinoticias note about the election of Mexico City as the venue for Wikimania 2015 (in Spanish). ციტირების თარიღი: May 11, 2014 ↑ 30.0 30.1 შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს.. ↑ Related links: ↑ „Wikipedia founder kicks off Montreal Wikimania by urging net neutrality“. Montreal Gazette. The Canadian Press. 11 August 2017. დაარქივებულია ორიგინალიდან — August 15, 2017. ციტირების თარიღი: 14 August 2017. ↑ Everett-Green, Robert (January 6, 2017). „Montreal can count on a double payout, sharing a birthday with Canada“. The Globe and Mail (ინგლისური). დაარქივებულია ორიგინალიდან — February 7, 2017. ციტირების თარიღი: February 8, 2017. ↑ Why the theme for Wikimania 2018 will be "Bridging knowledge gaps—the ubuntu way forward" – Wikimedia Blog. blog.wikimedia.org. ციტირების თარიღი: 2018-08-10 ↑ Meet Emna Mizouni, the newly minted 2019 Wikimedian of the Year, Wikimedia foundation official website. ↑ Wikimania - Wikimania. wikimania.wikimedia.org. ციტირების თარიღი: 2019-09-01 ↑ Wikimania. wikimania.wikimedia.org. ციტირების თარიღი: 18 March 2020 ↑ Moving Wikimania 2021 to a Virtual Event. diff.wikimedia.org. ციტირების თარიღი: 27 January 2021 ↑ Wikimania - Wikimania. ↑ 2021:Moving Wikimania to a Virtual Event. ↑ Welcoming expressions of interest for 2024 Wikimania and beyond ↑ Wikimania 2011 in Haifa. დაარქივებულია ორიგინალიდან — ივლისი 7, 2010. ციტირების თარიღი: September 19, 2011 ↑ Annual Report for Fiscal Year 2011–12. ციტირების თარიღი: 30 April 2013 ↑ Wikimania 2012. დაარქივებულია ორიგინალიდან — 6 ივნისი 2013. ციტირების თარიღი: 30 April 2013 ↑ [Wikimania-l 2013 attendance figures?]. ციტირების თარიღი: March 29, 2015 ↑ [Wikimania-l Wikimania 2014]. ციტირების თარიღი: March 29, 2015 ↑ Il bilancio di Wikimania a Esino: Oltre 1200 presenze, di 70 nazioni (27 June 2016). ციტირების თარიღი: 28 June 2016 Report of Wikimania Esino Lario https://meta.wikimedia.org/wiki/Wikimania_2016_bids/Esino_Lario. ↑ Wikipedia founder kicks off Montreal Wikimania by urging net neutrality (August 11, 2017). ციტირების თარიღი: September 26, 2017 ↑ Wikipedia conference comes to Montreal for first time. ციტირების თარიღი: September 26, 2017 ↑ #Wikimania2018 Conference: One on one with Wikipedia Founder Jimmy Wales. ↑ Wikipedia's Parent Organization Wants to Save the World (August 16, 2019).